वस्तुत मनमानी पर आमदा पहाड़ पट्टाधारक इतने प्रभावशाली है कि सत्ता शिखर पर बैठे लोग उनके गैर कानूनी कुकृत्यों पर पर्दा डालने की भरसक कोशिशें करते रहते हैं। प्रभावशाली केबिनेट मंत्री नसीमुद्दीन के नाम की हलचल हुई हालांकि इस बात को नकार दिया गया। हमीर पुर जिले के सुमेरपुर कस्बा निवासी नीरज ने साल 2011 में महोबा जिले के पहरा गांव के द्वारका धीश ग्रेनाइट नाम से स्वेन क्रेशर लगाया था। क्रेशर से लगे पहाड़ का मौदहा के वसीन खान ने पट्टा करा रखा था। मनमानी ब्लास्टिंग के चलन से यह पहाड़ भी अछूता नहीं है। बलास्टिंग से आये दिन लोग डरे रहते हैं। ब्लास्टिंग से होने वाले पत्थरों की बौछार कब कहर बरसा दें कोई नहीं जानता था।